คิม จู-แอ

คิม จู-แอ (เกาหลี: ; เกิด ป. ค.ศ. 2012 หรือ 2013) เป็นลูกสาวของคิม จ็อง-อึน ผู้นำสูงสุดของเกาหลีเหนือ และรี ซ็อล-จู ภรรยาของเขา รัฐบาลเกาหลีเหนือเปิดเผยข้อมูลเกี่ยวกับเธอ อย่างวันเกิดและชื่อของเธอเพียงเล็กน้อย นามว่า "จู-แอ" ถูกเอ่ยถึงครั้งแรกโดยเดนนิส ร็อดแมน นักบาสเก็ตบอลชาวอเมริกัน หลังจากที่เขาไปเยือนเกาหลีเหนือในปี ค.ศ. 2012 แต่ยังไม่มีการยืนยันจากรัฐบาลเกาหลีเหนือหรือหน่วยข่าวกรองเกาหลีใต้ ผู้แปรพักตร์จากประเทศเกาหลีเหนือโดยหน่วยข่าวกรองของเกาหลีใต้สัมภาษณ์อ้างว่าเธอใช้นามอื่นอีกสองนาม กล่าวคือ อึน-จู (은주) และจู-เย (주예)
เธอปรากฏตัวต่อสาธารณะครั้งแรกร่วมกับพ่อของเธอในการยิงขีปนาวุธในปี ค.ศ. 2022 สื่อของรัฐบาลเกาหลีเหนือเรียกเธอว่าลูกสาว "ที่รัก" และ "ล้ำค่า" ของคิม จ็อง-อึน ก่อนที่จะเปลี่ยนใช้คำคุณศัพท์ว่า "เคารพ" ซึ่งโดยทั่วไปจะใช้เฉพาะกับสมาชิกที่มีเกียรติสูงสุดของสังคมเกาหลีเหนืออย่างผู้นำสูงสุดของเกาหลีเหนือ คิม จ็อง-อึนเอง ตั้งแต่เธอปรากฏตัวต่อสาธารณะ นักวิเคราะห์เกาหลีเหนือได้คาดเดาถึงเหตุผลที่เธอโดดเด่นในสื่อของรัฐเกาหลีเหนือ โดยบางคนตั้งสมมติฐานว่าเธออาจเป็นทายาทของตำแหน่งผู้นำสูงสุด ในขณะบางคนโต้แย้งกับแนวคิดนี้
รายงานอัตลักษณ์เบื้องต้น.
รัฐบาลเกาหลีเหนือไม่ได้เปิดเผยวันเกิดของคิม จู-แอต่อสาธารณะ การหายจากสาธารณชนของรี ซ็อล-จูจากสายตาสาธารณะในปี ค.ศ. 2012 ซึ่งต่อมามีสาเหตุมาจากการตั้งครรภ์ของเธอจนเป็นคิม จู-แอ หน่วยข่าวกรองแห่งชาติเกาหลีใต้ (NIS) ประมาณการในปี ค.ศ. 2023 ว่าเธอน่าจะอายุ 10 หรือ 11 ปี คิมบยองกี สมาชิกสภานิติบัญญัติแห่งชาติเกาหลีใต้ อ้างจาก "แหล่งข่าวที่ไม่ใช่เอ็นไอเอส" ว่าเธอเกิดในราวปี ค.ศ. 2013 อีวานยอง เพื่อนร่วมงานของเขา อ้างจากทั้งแหล่งข่าวจากเอ็นไอเอส และที่ไม่ใช่เอ็นไอเอส ว่าคิม จู-แอมีพี่ชายที่เกิดในปี ค.ศ. 2010 และมีน้องชายที่เกิดในปี ค.ศ. 2017 ไม่ทราบเพศระบุแน่ชัด อย่างไรก็ตาม การสัมภาษณ์กับ"เรดิโอฟรีเอเชีย" ในปี ค.ศ. 2023 โจเอา มิคาเอโล ผู้รู้จักเป็นการส่วนตัวกับคิม จ็อง-อึน แสดงความสงสัยว่าผู้นำเกาหลีเหนือเคยมีลูกชายหรือไม่ มิคาเอโลอ้างว่าได้พบกับคิม จ็อง-อึนครั้งแรกในปี ค.ศ. 1998 ขณะที่เรียนหนังสือด้วยกันในประเทศสวิตเซอร์แลนด์ เมื่อพวกเขาพบกันอีกครั้งในวัยผู้ใหญ่ มิคาเอโลอ้างว่าคิม จ็อง-อึนไม่เคยกล่าวถึงลูกชายเลย แต่เอ่ยถึงลูกสาวที่เขาปรากฏตัวต่อสาธารณะด้วยเท่านั้น
รัฐบาลเกาหลีเหนือยังไม่ได้เปิดเผยชื่อของเธอต่อสาธารณะ และเอ็นไอเอสก็ไม่ได้คัดค้านข้อกล่าวอ้างใด ๆ ในเรื่องนี้จากผู้แปรพักตร์จากประเทศเกาหลีเหนือ สื่อของเกาหลีเหนือเรียกเธอในตอนแรกว่า "ที่รัก"  หรือ "ล้ำค่า"  ลูกสาวของคิม จองอึน แต่ไม่นานได้เริ่มใช้คำคุณศัพท์ว่า "ที่เคารพ"  ซึ่งโดยทั่วไปสงวนไว้สำหรับสมาชิกที่มีเกียรติสูงสุดของสังคมเกาหลีเหนือ ตัวอย่างเช่น เมื่อคิม จ็อง-อึนได้รับตำแหน่ง "สหายที่เคารพ" ไม่นานหลังจากขึ้นเป็นผู้นำสูงสุดของประเทศ
ชื่อ "จู-แอ" ถูกเอ่ยถึงครั้งแรกโดยเดนนิส ร็อดแมน นักบาสเกตบอลชาวอเมริกันในปี ค.ศ. 2013 ระหว่างที่เขาเล่าถึงการเยือนเปียงยาง เมืองหลวงของเกาหลีเหนือในปีก่อน เมื่อพูดคุยถึงคิม จ็อง-อึนและรี ซ็อล-จู เขาเล่าว่า "อุ้มจู-แอ ลูกน้อยของพวกเขา" และชมคิม จ็อง-อึนว่าเป็น "บิดาที่ดี" และ "บุรุษที่ยอดเยี่ยม" อย่างไรก็ตาม ชเว ซู-ย็อง อดีตเจ้าหน้าที่หน่วยข่าวกรองแห่งชาติเกาหลีใต้ อ้างว่า ร็อดแมนเข้าใจคำว่า  ในภาษาเกาหลี ซึ่งแปลว่า "เด็กผู้หญิงคนนั้น" ผิดนิยาม และนามที่แท้จริงของเด็กคนนั้น กล่าวคือ อึน-จู  ชเวอ้างแหล่งข่าวจากเกาหลีเหนือของเขา
ในวันที่ 4 พฤศจิกายน ค.ศ. 2022 หนังสือพิมพ์ "โชซุนอึนโบ" ได้รายงานข้อกล่าวอ้างจากผู้แปรพักตร์ที่ไม่ประสงค์เผยชื่อ ซึ่งเป็นอดีตเจ้าหน้าที่ทหารที่อ้างว่าได้คุ้มกันลูกชายคนโตและลูกสาวคนกลางของคิม จ็อง-อึนขณะเดินทางสู่ต่างประเทศ เขาอ้างว่าชื่อของลูกสาวคือ "จู-แอ" และพี่ชายของเธอชื่อ "จู-อึน" โดย "จู" มาจากชื่อแม่ของพวกเขา และ "อึน" มาจากชื่อพ่อของพวกเขา นอกจากนี้ เขายังอ้างอีกว่าการสะกดชื่อลูกสาวในฮันจานั้นว่า "" ในขณะเดียวกัน รี อิล-ยู นักการทูตเกาหลีเหนือผู้แปรพักตร์ไปเกาหลีใต้ในปี ค.ศ. 2023 อ้างว่าชื่อของเธอคือ จู-เย  และพลเมืองเกาหลีเหนือที่ชื่อจู-เยได้รับคำสั่งให้เปลี่ยนชื่อเสีย
การปรากฏตัวต่อสาธารณะ.
คิมจู-แอปรากฏตัวต่อสาธารณะเป็นครั้งแรกในการทดสอบยิงขีปนาวุธข้ามทวีปในวันที่ 18 พฤศจิกายน ค.ศ. 2022 สำนักข่าวกลางเกาหลีที่ดำเนินการโดยรัฐบาลเกาหลีเหนือเผยแพร่ภาพถ่ายของคิมจู-แอและบิดาของเธอที่กำลังตรวจสอบขีปนาวุธฮวาซอง-17 ร่วมกันก่อนการยิง การเปิดตัวต่อสาธารณะของเธอเกิดขึ้นท่ามกลางความสัมพันธ์ระหว่างเกาหลีที่เลวร้ายลงเนื่องจากการยิงขีปนาวุธของประเทศเกาหลีเหนือจำนวนมากเป็นประวัติการณ์ เรเชล มินยอง ลี นักวิเคราะห์อาวุโสของ"โอเพนนิวเคลียร์เน็ตเวิร์ก" ในกรุงเวียนนา ประเทศออสเตรีย แนะนำว่าภาพถ่ายเหล่านี้อาจมีจุดประสงค์เพื่อ "เสริมสร้างภาพลักษณ์ของ [คิม จ็อง-อึน] ในฐานะบิดาของประชาชนและประเทศชาติ" และ "เน้นย้ำถึงความจำเป็นของโครงการอาวุธนิวเคลียร์เพื่อความปลอดภัยของพลเมืองในอนาคต" โดยจู-แอเป็นตัวแทนของคนรุ่นใหม่ ต่อมา คิม จู-แอได้ปรากฏตัวต่อสาธารณะอีกสี่ครั้งตั้งแต่ปลายเดือนพฤศจิกายน พ.ศ. 2022 ถึงต้นเดือนกุมภาพันธ์ ค.ศ. 2023 ในวันที่ 14 กุมภาพันธ์ ค.ศ. 2023 บริษัทโคเรียสแตมป์คอปปอเรชัน ซึ่งเป็นบริษัทของรัฐบาลได้เปิดตัวแสตมป์ที่มีภาพของคิม จู-แอและคิม จ็อง-อึนในงานยิงขีปนาวุธเมื่อวันที่ 18 พฤศจิกายน
คิมจูแอเข้าร่วมพิธีการและขบวนสวนสนามทางการหลายงานนับปี ค.ศ. 2023 เธอเข้าร่วมงานฉลองทางการอย่างเป็นทางการกับบิดาของเธอในช่วงวันแห่งดวงดาวส่องแสงของปี ซึ่งถือเป็นวันครบรอบวันเกิดของปู่ของเธอ คิม จ็อง-อิล ในวันที่ 16 กุมภาพันธ์ เธอปรากฏตัวพร้อมกับบิดาของเธออีกครั้งในวันที่ 9 กันยายน ในขบวนฉลองวันครบรอบ 75 ปีการสถาปนาเกาหลีเหนือ ในช่วงปลายปี เธอเข้าร่วมงานฉลองวันส่งท้ายปีเก่าร่วมกับบิดาของเธอที่สนามกีฬาเมย์เดย์ในเปียงยาง